સેન્‍ડલની હિલની ઊંચાઈ કેટલી છે તે ધ્‍યાનમાં લેવાને બદલે તે પહેરતી વખતે તમે સમતુલા જાળવી શકો અને તમારા પગના સ્‍નાયુઓ પર ઓછામાં ઓછું વજન આવે તે ખૂબ જરૂરી છે.આજકાલ જે ઊંચી એડીના સેન્‍ડલો આવે છે તે તમારા પગને એકાદ ઈંચ જેટલા સંકોચી નાખતા હોય છે. એક અભ્‍યાસમાં એવું તારણ મળ્યું છે કે ઊંચુ એડીના શૂઝ પહેરવાથી ગોઠણનો વા થઈ શકે છે.શૂઝની ઊંચી એડીને લીધે શરીરનું સમતુલન ખોરવાય છે કારણ કે પગના આગલા પંજા પર આખા શરીરનું વજન આવી જાય છે. જે ખરેખર આખા પગ પર સમાંતર રહેવું જોઈએ. માટે બને ત્‍યાં સુધી લાંબો સમય અણિયાળા, ઊંચા શૂઝ પહેરવાનું ટાળવું જોઈએ.